
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 152 

8 Μαρτίου 1999 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 


Επίσπευση από το Δημόσιο της διεύρυνσης του Βο¬ 
ρειοανατολικού κλάδου της οδού Λαγουμιτζή στη 

συμβολή της με την οδό Συγγρού. 1 

Χαρακτηρισμός ως διατηρητέου κτιρίου που βρίσκε¬ 
ται στον οικισμό Άνω Πόλη Κυπαρισσίας (Ν. Μεσ¬ 
σηνίας) και καθορισμός ειδικών όρων και περιορι¬ 
σμών δόμησης αυτού. 2 


Χαρακτηρισμός ως διατηρητέου τμήματος του βιομη¬ 
χανικού συγκροτήματος «Σοκολατοποιΐα Γιάκομπς 
- Σουσάρ - Παυλίδης» Α.Ε. που βρίσκεται εντός του 
εγκεκριμένου ρυμοτομικού σχεδίου Αθηνών και κα¬ 
θορισμός ειδικών όρων και περιορισμών δόμησης 3 
Τροποποίηση ρυμοτομικού σχεδίου Μεταμόρφωσης 
Ν. Αττικής στο ΟΤ 264 με έγκριση της ιδιωτικής ο¬ 
δού κατ’ επέκταση της οδού Κηρίνειας και χαρα¬ 
κτηρισμό της σαν «πεζόδρομο». 4 


Π ΟΛΕΟΔΟΜ ΙΑ 

ΑΠΟΦΑΣΕΙΣ 

Αριθ. Δ12/0/31307 (1) 

Επίσπευση από το Δημόσιο της διεύρυνσης του Βορειοα¬ 
νατολικού κλάδου της οδού Λαγουμιτζή στη συμβολή 
της με την οδό Συγγρού. 

ΟΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

1. Το Διάταγμα ρυμοτομίας: Π.Δ. 20.6.1998 (ΦΕΚ 
516/20.6.98 τ.Δ'). 


2. Τις διατάξεις του Ν.Δ/τος 17.7.1923 «περί σχεδίων 
των πόλεων, κωμών και συνοικισμών του Κράτους και οι¬ 
κοδομής αυτών» (ΦΕΚ 228/16.8.1923 τ. Α'). 

3. Τις διατάξεις του Ν. 653/1977 «περί υποχρεώσεως 
των παρόδιων ιδιοκτητών κ,λπ» (ΦΕΚ 214/5.8.1977 τ. Α') ό¬ 
πως τροποποιήθηκαν και ισχύουν σήμερα, με τους Ν. 
947/1979 (ΦΕΚ 169/26.7.1979 τ. Α') και 960/1970 (ΦΕΚ 
194/25.8.79 τ.Α'). 

4. Τις διατάξεις του άρθρου 25 παρ. 4 του Ν. 1418/1984 
«για τα δημόσια έργα και ρυθμίσεις συναφών θεμάτων». 

5. Τις διατάξεις του Π.Δ/τος 69/8.2.88 (ΦΕΚ 28/16.2.88) 
για τον Οργανισμό της Γενικής Γραμματείας Δημοσίων 
Έργων. 

6. Τις διατάξεις του Ν.Δ. 632/70 όπως αντικαταστάθηκε 
με τις διατάξεις του Ν.Δ. 1143/72 (ΦΕΚ64Α/72). 

7. Την κοινή απόφαση Δ16α/04/29.11.90 (ΦΕΚ 
746/Β/30.11.90), των Υπουργών Προεδρίας και Αναπλ. 
ΠΕΧΩΔΕ «Περί εξαιρέσεως Διοικητικών Πράξεων και εγ¬ 
γράφων από τον κανόνα των τριών υπογραφών» που κοι¬ 
νοποιήθηκε με την εγκύκλιο 2, αποφασίζουμε: 

α) Την επίσπευση από το Δημόσιο της διεύρυνσης του 
Βορειοανατολικού κλάδου της οδού Λαγουμιτζή στη συμ¬ 
βολή της με την οδό Συγγρού. 

β) Το χαρακτηρισμό της προκείμενης πολεοδομικής ε¬ 
φαρμογής κατεπείγουσας ανάγκης και 

γ) Την κατάρτιση των στοιχείων προδικασίας που προ- 
βλέπονται από το άρθρο 5του Ν. 653/1977, για να κινηθεί 
η δίκη καθορισμού των αποζημιώσεων για τις ιδιοκτησίες 
που ρυμοτομούνται. 

Η προϋπολογισμένη δαπάνη ποσού τριών εκατομμυ¬ 
ρίων (3.000.000) δρχ. απαιτείται για την ολοκλήρωση της 
απαλλοτρίωσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Φεβρουάριου 1999 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 2454/542 (2) 

Χαρακτηρισμός ως διατηρητέου κτιρίου που βρίσκεται 
στον οικισμό Άνω Πόλη Κυπαρισσίας (Ν. Μεσσηνίας) 
και καθορισμός ειδικών όρων και περιορισμών δόμη¬ 
σης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2 ) του Ν. 
1577/1985 «Γενικός Οικοδομικός Κανονισμός (Α' 210 )», ό¬ 
πως τροποποιήθηκαν με το άρθρο 1 (παρ. 1 και 2 ) του Ν. 
1772/1988 «Τροποποίηση διατάξεων του Ν. 1577/1985 
ΤΟΚ” και άλλες διατάξεις (Α’ 91)». 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα (ΑΊ37)» που προστέ¬ 
θηκε με το άρθρο 27 του Ν. 2081/92 (Α' 154) και αντικατα- 
στάθηκε με την παρ. 2 α του άρθρου 1 του Ν. 2469/1997 
(Α’ 38). 

3. Την υπ’ αριθμ. 103326/1281/5.12.1996 απόφαση του 
Υπουργού και του Υφυπουργού Περιβάλλοντος, Χωροτα¬ 
ξίας και Δημοσίων Έργων «Μεταβίβαση αρμοδιοτήτων 
του Υπουργού και του Υφυπουργού Περιβάλλοντος, Χω¬ 
ροταξίας και Δημοσίων 1 Εργων στον Γενικό Γραμματέα 
και στους Προϊσταμένους των Γενικών Διευθύνσεων, Δι¬ 
ευθύνσεων και Τμημάτων του Υπουργείου Περιβάλλο¬ 
ντος, Χωροταξίας και Δημοσίων 4 Εργων - πλην Γενικής 
Γραμματείας Δημοσίων 4 Εργων» (1126Β/16.12.1996). 

4. Τις διατάξεις της παρ. Β του άρθρου 1 του Π.Δ/τος 
28/28.1.93 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων 4 Εργων» (Α’ 9). 

5. Το υπ’ αριθ. πρ. 9877/3065/18.6.1997 έγγραφο της Δι¬ 
εύθυνσης Πολεοδομικού Σχεδιασμού προς τον φερόμε- 
νο ιδιοκτήτη Παν. Γεωργακόπουλο. 

6 . Τη σύμφωνη γνώμη του φερόμενου ιδιοκτήτη η οποία 
διατυπώθηκε με τις από 29.7.1997 και 10.12.1997 αιτή¬ 
σεις του (αρ. πρ. ΥΠΕΧΩΔΕ 23900/6889/29.7.1997 και 
37124/11552/16.12.1997). 

7. Την από 12.6.1997 αιτιολογική έκθεση της Δ/νσης Πο- 
λεοδομικού Σχεδιασμού - Τμήμα παραδοσιακών οικι¬ 
σμών. 

8 . Το υπ’ αριθ. 149/28.9.1998 υπηρεσιακό σημείωμα της 
Διεύθυνσης Πολεοδομικού Σχεδιασμού - Τμήμα παραδο¬ 
σιακών οικισμών. 

9. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 


1 . Χαρακτηρίζεται ως διατηρητέο το κτίριο που βρίσκε¬ 
ται εντός των ορίων του οικισμού Ανω Πόλης Κυπαρισ¬ 
σίας (Ν. Μεσσηνίας), φερόμενο ως ιδιοκτησία του Παν. 
Γεωργακόπουλου, όπως αυτό φαίνεται με διαγράμμιση 
στο σχετικό πρωτότυπο τοπογραφικό διάγραμμα σε κλί¬ 
μακα 1:5000, που θεωρήθηκε με την αρ. 2454/1999 πρά¬ 
ξη του Προϊσταμένου της Δ/νσης Τοπογραφικών Εφαρ¬ 
μογών και που αντίτυπό του σε φωτοσμίκρυνση δημοσι¬ 
εύεται με την παρούσα απόφαση. 

2 . Διατηρητέο χαρακτηρίζεται το αρχικό κτίριο καθώς 
και τα στοιχεία του περιβάλλοντος αυτό χώρου (μάντρες, 
αυλόπορτες, κεραμοσκεπής λότζα κ.λπ), όπως και οι ε¬ 
ναρμονιζόμενες με το αρχικό κτίριο μεταγενέστερες προ¬ 
σθήκες, όχι όμως και τα τυχόν υπάρχοντα προσκτίσματα 
και στοιχεία που αλλοιώνουν το διατηρητέο κτίριο. 

Ο καθορισμός των προσκτισμάτων και στοιχείων που 
αλλοιώνουντο αρχικό κτίριο πραγματοποιείται από την Ε¬ 
πιτροπή Πολεοδομικού και Αρχιτεκτονικού Ελέγχου (Ε- 
ΠΑΕ). 

3. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών ή διακοσμητικών στοιχείων του. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού ή εσω¬ 
τερική διαρρύθμιση καθώς και επεμβάσεις για λόγους 
λειτουργικούς του προτεινόμενου ως διατηρητέου κτί- 
σματος εφόσον δεν αλλοιώνεται ο αρχιτεκτονικός του χα¬ 
ρακτήρας. 

5. Επιτρέπεται η ανακατασκευή της « 10991 ε» ως είχε 
αρχικά. 

6 . Επιτρέπεται η χρήση του διατηρητέου κτιρίου ως «Ξε¬ 
νοδοχείο». 

7. Δεν επιτρέπεται η τοποθέτηση φωτεινών επιγραφών 
και διαφημίσεων στο χαρακτηριζόμενο ως διατηρητέο 
κτίσμα. 

Επιτρέπεται μόνο η τοποθέτηση επιγραφών περιορι¬ 
σμένων διαστάσεων που πληροφορούν για τυχόν χρήση 
των χώρων του κτιρίου. 

8 . Για οποιαδήποτε επέμβαση στο εξωτερικό και εσωτε¬ 
ρικό του διατηρητέου κτιρίου καθώς και για την τοποθέ¬ 
τηση επιγραφών απαιτείται η έγκριση της ΕΠΑΕ. 

9. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 3 Φεβρουάριου 1999 

Με εντολή Υπουργού 
Ο Γενικός Γραμματέας 
ΗΛΙΑΣ ΜΠΕΡΙΑΤΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ, 2456/544 (3) 

Χαρακτηρισμός ως διατηρητέου τμήματος του βιομηχα¬ 
νικού συγκροτήματος «Σοκολατοποιΐα Γιάκομπς - 
Σουσάρ - Παυλίδης» Α.Ε. που βρίσκεται εντός του ε¬ 
γκεκριμένου ρυμοτομικού σχεδίου Αθηνών και καθο¬ 
ρισμός ειδικών όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός (Α'210)», ό¬ 
πως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
ΎΟΚ” και άλλες διατάξεις (Α’ 91)». 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα (ΑΊ37)» όπως αυτό 
προστέθηκε με το άρθρο 27 του Ν. 2081/1992 (Α' 154) και 
αντικαταστάθηκε με την παρ. 2α του άρθρου 1 του Ν. 
2469/1997 (Α’ 38). 

3. Την υπ’ αριθμ. 103326/1281/5.12.1996 απόφαση του 
Υπουργού και του Υφυπουργού Περιβάλλοντος, Χωροτα¬ 
ξίας και Δημοσίων Έργων «Μεταβίβαση αρμοδιοτήτων 
του Υπουργού και του Υφυπουργού Περιβάλλοντος, Χω¬ 
ροταξίας και Δημοσίων * Εργων στον Γενικό Γραμματέα 
και στους Προϊσταμένους των Γενικών Διευθύνσεων, Δι¬ 
ευθύνσεων και Τμημάτων του Υπουργείου Περιβάλλο¬ 
ντος, Χωροταξίας και Δημοσίων 1 Εργων - πλην Γενικής 
Γραμματείας Δημοσίων * Εργων» (1126Β/16.12.1996). 

4. Τις διατάξεις της παρ. Β του άρθρου 1 του Π.Δ/τος 
28/28.1.93 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων 1 Εργων» (Α’ 9). 

5. Την από 21.7.1998 αιτιολογική έκθεση της Δ/νσης Πο- 
λεοδομικού Σχεδιασμού - Τμήμα παραδοσιακών Οικι¬ 
σμών. 

6. Το 18316/5172/21.7.1998 έγγραφο της Διεύθυνσης 
Πολεοδομικού Σχεδιασμού - Τμήμα Παραδοσιακών Οικι¬ 
σμών. 

7. Την από 11.9.1998 σύμφωνη γνώμη της «Σοκολατο- 
ποιΐας Γιάκομπς - Σουσάρ - Παυλίδης» Α.Ε. διάτων Ν. Πα- 
νάγου και Π. Καλδή. 

8. Το 145/1998 υπηρεσιακό σημείωμα της Διεύθυνσης 
Πολεοδομικού Σχεδιασμού - Τμήμα Παραδοσιακών Οικι¬ 
σμών. 

9. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 


1. Χαρακτηρίζεται ως διατηρητέο τμήμα του βιομηχανι¬ 
κού συγκροτήματος «Σοκολατοποιΐα Γ ιάκομπς - Σουσάρ - 
Παυλίδης» Α.Ε. που βρίσκεται στη συμβολή των οδών Πει¬ 
ραιώς αρ. 135 και Αγαθημέρου του εγκεκριμένου ρυμο¬ 
τομικού σχεδίου Αθηνών, όπως το τμήμα αυτό φαίνεται με 
μαύρη διαγράμμιση στο σχετικό πρωτότυπο διάγραμμα 
(περίγραμμα υπάρχουσας κάλυψης) σε κλίμακα 1:200, 
που θεωρήθηκε από τον Προϊστάμενο της Δ/νσης Τοπο- 
γραφικών Εφαρμογών με την 2456/1999 πράξη του και 
που αντίτυπό του δημοσιεύεται σε φωτοσμίκρ υνση με την 
παρούσα απόφαση. 

2. Στο παραπάνω βιομηχανικό συγκρότημα τμήμα του 
οποίου έχει χαρακτηρισθεί ως διατηρητέο με την 
7863/1383/30.1.1997 απόφαση του Γενικού Γραμματέα 
του Υπουργείου Περιβάλλοντος, Χωροταξίας και Δημο¬ 
σίων Έργων (Δ’ 267) και το υπόλοιπο τμήμα αυτού με την 
παράγραφο 1 της παρούσας απόφασης καθορίζονται ει¬ 
δικοί όροι και περιορισμοί δόμησης ως εξής: 

α) Επιτρέπεται η κατεδάφιση τμημάτων του συγκροτή¬ 
ματος, όπως φαίνεται με μαύρη σκιαγράφιση στο παρα¬ 
πάνω διάγραμμα (περίγραμμα υπάρχουσας κάλυψης). 

β) Επιτρέπεται η προσθήκη τμήματος υπογείου, κάτω α¬ 
πό το χώρο τωντμημάτων που κατεδαφίζονται, όπως φαί¬ 
νεται με μαύρη σκιαγράφιση στο παραπάνω διάγραμμα 
(περίγραμμα νέας κάλυψης). 

γ) Επιτρέπεται η προσθήκη τμήματος μεσορόφου, κατ’ 
επέκταση του ήδη υπάρχοντος στο διώροφο κτίριο στη 
συμβολή των οδών Αγαθημέρου και Πειραιώς, όπως φαί¬ 
νεται με μαύρη σκιαγράφιση στο παραπάνω διάγραμμα 
(περίγραμμα νέας κάλυψης). 

δ) Επιτρέπεται η αποκατάσταση του διατηρητέου συ¬ 
γκροτήματος και ο εκσυγχρονισμός αυτού. 

ε) Επιβάλλεται η έγκριση της αρχιτεκτονικής μελέτης 
και όλων των αναλυτικών εργασιών που απαιτούνται για 
την επισκευή, αποκατάσταση και εκσυγχρονισμό του συ¬ 
γκροτήματος από την αρμόδια Επιτροπή Πολεοδομικού 
και Αρχιτεκτονικού Ελέγχου (ΕΠΑΕ). 

ζ) Κατά τα λοιπά εξακολουθούν να ισχύουν οι διατάξεις 
της 7863/1383/30.1.1997 απόφασης του Γενικού Γραμ¬ 
ματέα του Υπουργείου Περιβάλλοντος, Χωροταξίας και 
Δημοσίων Έργων (Δ’ 267). 

η) Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 3 Φεβρουάριου 1999 

Με εντολή Υπουργού 
Ο Γενικός Γραμματέας 
ΗΛΙΑΣ ΜΠΕΡΙΑΤΟΣ 

Αριθ. 5411/105 (4) 

Τροποποίηση ρυμοτομικού σχεδίου Μεταμόρφωσης Ν. 
Αττικής στο Ο.Τ. 264 με έγκριση της ιδιωτικής οδού 
κατ’ επέκτασης της οδού Κηρίνειας και χαρακτηρισμό 
της σαν «πεζόδρομο». 

Η ΝΟΜΑΡΧΗΣ ΑΘΗΝΩΝ 

Έχοντας υπόψη: 

1. Τις διατάξεις του από 17.7.1923 Ν.Δ/τος και ειδικώτε- 
ρα των άρθρων 3 και 70 αυτού όπως μεταγενέστερα τρο¬ 
ποποιήθηκαν και συμπληρώθηκαν. 

2. Τις διατάξεις του Α.Ν. 314/68 (ΦΕΚ 47/Α) όπως μετα¬ 
γενέστερα τροποποιήθηκαν με το υπ’ αρ. 1018/71 
Ν.Δ/γμα (ΦΕΚ 220/Α) και με την παρ. 3 του άρθρου 34 του 
Ν. 1577/85 (210/Α). 

3. Τις διατάξεις του υπ’ αρ. 183/86 Π.Δ/τος (ΦΕΚ 70/Α). 

4. Τις διατάξειςτου Ν. 2218/94 (ΦΕΚ90/Α) περί Ίδρυσης 
Νομαρχιακής Αυτοδιοίκησης κ.λ.π. όπως ανπκαταστάθη- 
καν με τον Ν. 2240/94 (ΦΕΚ 153/Α/94). 

5. Τον ισχύοντα Οργανισμό Εσωτερικής Λειτουργίας 
των Υπηρεσιών της Νομαρχίας Αθηνών (ΦΕΚ 1262/Β/ 
31.12.97). 

6. Τις υπ’ αρ. 69/1998 και 108/1998 αποφάσεις του Δη¬ 
μοτικού Συμβουλίου Μεταμόρφωσης. 


7. Την υπ’ αρ. 2 της 32ης συνεδρίασης στις 18.12.98 
γνωμοδότηση του ΣΧΟΠ του Νομαρχιακού Τομέα Κεντρι¬ 
κής Αθήνας. 

8. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του Κρατικού Προ¬ 
ϋπολογισμού και του προϋπολογισμού του Δήμου Μετα¬ 
μόρφωσης (άρθρο 27του Ν. 2081/92). 

9. Τις διατάξεις του Ν. 2219/94 άρθρο 18 παρ. 12 σύμ¬ 
φωνα με τις οποίες επιτρέπεται η άσκηση προσφυγής ε¬ 
νώπιον του Γενικού Γραμματέα της Περιφέρειας εντός 
προθεσμίας τριάντα (30) ημερών, αποφασίζουμε: 

1. Εγκρίνεται η τροποποίηση του Ρ.Σ. Μεταμόρφωσης 
στο Ο.Τ. 264 με έγκριση της ιδιωτικής οδού κατ’ επέκτα¬ 
ση της οδού Κηρίνειας και χαρακτηρισμό της σαν «πεζό¬ 
δρομο», όπως φαίνεται στο τοπογραφικό διάγραμμα 
1:500 που συνοδεύει την απόφαση αυτή και δημοσιεύεται 
μαζί της. 

Η ισχύς της απόφασης αυτής αρχίζει από την ημερομη¬ 
νία δημοσίευσής της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 8 Φεβρουάριου 1999 

Η Νομάρχης 
ΕΛΕΝΗ ΜΠΕΣΜΠΕΑ 

